
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1124 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 3905 

Κατηγοριοποίηση, καθορισμός ορίων, όρων και περιορισμών δόμησης 

στους οικισμούς Κάτω Χωριό της Κοινότητας Κάτω Χωρίου της 

επαρχίας Ιεράπετρας του Νομού Λασιθίου. · 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του από 24.4,85 Π.Δ. (ΦΕΚ 181Δ/3.5.85) «περί 
τρόπου καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ’ αριθ. 101/18.9.87 γνωμοδότηση του Συμβουλίου ΧΟΠ 
του Νομού. 

6. Την υπ* αριθ. 63/7.8.87 απόφαση-των Κοινοτικών Συμβουλίων 
Κάτω Χωρίου, αποφασίζουμε: 

1. Κατατάσσουμε τον οικισμό: α) Κάτω Χωριό στην κατηγορία των 
ενδιαφερόντων στάσιμων μεγάλων οικισμών. 

2. Καθορίζουμε τα όρια του οικισμού Κάτω Χωρίου της Κοινότητας 
Κάτω Χωρίου Ιεράπετρας του Ν. Λασιθίου, όπως αυτά φαίνονται στα 
συνοδευτικά της παρούσας σχεδιαγράμματα σε κλιμ. 1:5.000, που 
αποτελούν αναπόσπαστα μέρη της απόφασης αυτής και συντάχθηκαν 
βάσει στοιχείων χαρτών και επιτόπου ελέγχου. 


II. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.85 και για τον οικισμό 
Κάτω Χωριό της Κοινότητας Κάτω Χωριού της επαρχίας Ιεράπετρας 
αρτιότητα γηπέδου 300 τ.μ. 

2. Κάτά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. Ειδικοί όροι δόμησης. 

Για τον οικισμό Κάτω Χωριό, που κατατάσσεται στην κατηγορία 
των ενδιαφερόντων οικισμών τους ειδικούς όρους δόμησης που αναγρά¬ 
φονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδου εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών 
της Νομαρχίας ώστε να εξασφαλίζεται η συνέχεια των υπαρχόντων κοι¬ 
νόχρηστων χώρων σύμφωνα με τα οριζόμενα στις διατάξεις της παρ. 1 
του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υπαρχόντων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με τα σχεδιαγράμματα οριοθέτησης των οικισμών 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 12 Οκτωβρίου 1987 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

